JohanHeinsen/ENO huggingface dataset:
Aarhuus Stifts-Tidende, 1797-11-01
En sildigere Efterretning fra Yarmouth af 16de October, siger: at det menneskelige Øie ingensinde har seeen skrækkeligere Scene, end de her indbragte hollandske Skibe frembyder. De ere sande Slagterbænke, da de have fegtet saa fortvivlende, at de ei gave sig før det vare Vrag. Admiral de Winthers Skib skal være siunken og Admiral Duncans skal have været nær ved at have samme Skjebne. Tre af vore Skibe have slet ikke kunnet komme til Fegtning. Admiral Duncan, taler med stor Roes om Admiral de Winter, der tilsidst stod ganske alene paa sit Dæk, efter at alle hans Folk var ihielskudt rundt omkrig ham. Den fangne hollandske Admiral Reinties, vilde formedelst Alderdom og Svaghed ikke været med Flaaden, men da han var saa elsket af Matroserne overtalede man ham dertil, og gav ham en Flagofficeer med sig. J øvrigt er at bemærke, at der paa den hele Flaade ikke var nogen Franskmand.
Aarhuus Stifts-Tidende, 1797-11-01
Admiral Duncan er ophøiet til brittisk Pair, med Titel: Lord Viscount Duncan af Campredovn og Lun die og Admiral Onslow er bleven Baronet.
Aarhuus Stifts-Tidende, 1797-11-01
De nyeste Beretninger fra Nordamerica ere for denne Friestat en Deel foruroligede. Man skal have opdaget der en Mordbrænderplan, hvorefter alle americanske Søestæder skulle være sadt i Brand. Saa siger man og at en Colonne spanske og franske Tropper marscherer mod Missisipi.
Aarhuus Stifts-Tidende, 1797-11-01
Det er nu af Lordmajoren og Aldermændene i London besluttet, at Sir Benjamin Hammet enten skal betale 1000 Pund Sterling, eller og modtage Lordmajors-Embedet, hvortil han er valgt.
Aarhuus Stifts-Tidende, 1797-11-01
Jtalien. Medens man venter paa den fra Ober general Buonaparte til Paris afsendte Coureers Tilbagekomst, hersker det største Venskab og Agtelse meller de respective Befulmægtigede. Buonaparte og General Clarke kom den 4de October igien til Udine, hos Machese Gallo, hvor der blev holdt en lang Conference med Grev Cobenzi, indtil Buonapartes og General BerthireGemahlinder ankom der, da Underhandlingen blev afbrudt og de gik til Taffels, og derefter tog paa Comoedie sammen.
Aarhuus Stifts-Tidende, 1797-11-01
Til det anbefalede National-Cavalleries Organisation i det Venctianske, mangler man Heste, eftersom Dalmation er sperret og i de øvrige Egne har Franskmændene taget alt i Beslag. Man har derfor maattet giøre Ar cordt med Grædske Kiøbmænd, om at levere 1500 Husar=Heste til 33 Ducater Stykket og 5000 Pakheste til 24 Ducater Stykket. Til Nationalaarden er allerede udskreven 4000 Personer, men der skal oprettes en Arme af 30,000 Mand, som vil blive vanskelig at faae sammenskrabet. Jmidlerid siger man at Buonaparte har forsikret os vor Eristence som særskildt Republik og garanteret os Jstrien og Dalmatien.
Aarhuus Stifts-Tidende, 1797-11-01
Tydskland. Samtlige Gesantere ved Rigsforsamlingen i Regensborg, har indleveret en Begiering til Keiseren om at henvende sig til den Franske Regiering, og alvorlig forestille samme deres ubillige Foretagende i at understøtte Rolighedsforstyrrerne i Rigslandene mellem Maatz og Mosel, der er saa stridende imod de ratificerede Fredspræliminairer.
Aarhuus Stifts-Tidende, 1797-11-01
Under den sørgelige Frygt for Fiendtlighedernes Begyndelser, bliver Bøndernes Bevæbnelse i flere Egne af Tydskland daglig almindeligere. Hvor det feiler paa Gevæhrer, bliver de forsynede med Piker af en særdeles Opfindelse, hvis Hals er skrueformig og kan skrues paa en hver derefter passelig Stang. J det Würtzburgiske staaer 1000 Heste og Stude færdige til at borføre den Keiserlige Oekonomie=Mondur=Commission. De Keiserlige Tropper, der i Egnen rykker fremad. General Canisins kommer til at staae med sit Corps ved Miltenburg og General Jellachiz ved Wirtzburg. J det Wirsburgske og Bambergske har Erkehertug Carl udskreven store Reqvisitioner. For den Wirsburger, Landstorm der foreener sig med den Mergentheimer Folkemasse og udgiør omtrent 80,000 Mand, ere udnævnede 38 Feldt-Capellaner og ligesaa mange Chirurger.
Aarhuus Stifts-Tidende, 1797-11-01
Krigspræsidenten Grev von Rothenhavn har tilbudt sig at anføre Bønderne. Passene ved Freiburg er besadt med Kanoner af de Keiserlige og de formeerer en Armee der paa 40,000 Mand.
Aarhuus Stifts-Tidende, 1797-11-01
Franskmændene staae nu 12000 Mand stærke ved Offenburg og arbeider paa Forskandsningerne ved Kehl. med 4000 Mand.
Aarhuus Stifts-Tidende, 1797-11-01
Den 18de begyndte den almindelige Recrutudskrivning i Wien og dens Forstæder. Man siger at General Mark har Ordre til, hvis Definitivfreden ikke er underskreven den 27de eller Vaabenstilstanden bliver forlænget, da at begynde Angrebet fra alle Sider. Og i dette Fald, skal 30,000 Mand af den ungerske Jnsurrection støde til Rhinarmeen og 40,000 Mand til den italienske Armee.
Aarhuus Stifts-Tidende, 1797-11-01
Bekiendtgiørelser. Trykte Schemata med Titulblade til Af og Tilgangslister til Krigs- og Land-Commissairerne, faaes paa Adresse=Contoiret i Aarhuus for 2 Mk. Bogen, og i Arkviis, 2 s. Arket. Nicolai Christian Carøe, Deres Kongelige Majestæts Borgmester og Byefoged i Horsens samt Herredsfoged over Boer og Nimb Herreder; Giør vitterligt, at Procurator Bagger i Horsens, som forordnet Sagfører for afgangne Jens Ussings Arvinger, haver for mig fremlagt en Kongelig allernaadigst Bevilling saa lydende: Vi Christian den Syvende af Guds Naade Konge til Danmark og Norge, de Venders og Gothers Hertug udi Slesvig, Holsteen, Stormarn, Ditmarsken og Oldenborg. Giøre alle vitterligt: At eftersom Hospitals-Forstander Niels Ussing af Klosteret; udi Vor Kiøbstæd Ribe i Vort Land Nørre-Jylland, paa afgangne Jens Ussings Arvingers Vegne, for Os haver andraget, at en af Proprietair Oluf Mandix til Risgaard, under 14de September 1773. udstæd Pante=Obligation til Sikkerhed for fornævnte Jens Ussings hos ham under Værgemaal indestaaende Arvepart 700 Rdr. er forkommet; og at denne nægter at udbetale Pengene førend Obligationen, udslættet af Pantebogen, bliver ham tilbageleveret.
Aarhuus Stifts-Tidende, 1797-11-01
Da ville Vi, i Anledning af hans derhos allerunderdanigst giorte Ansøgning og Begiering, allernaadigst have bevilget og tilladt, saa og hermed bevilge og tillade, at han ved Stevning til Woer og Nimb Herreders Ting, som 3de Gange efter hinanden skal indrykkes i de Kiøbenhavnske Berlingske Aviser, de Jydske Aviser og den Altonaiske Merkur, med Aar og Dags Varsel, maae indkalde den eller de, som maatte have forommeldte Obligation i Hænde, dermed at fremkomme og deres lovlige Adkomst dertil at beviisliggiøre, og saafremt ingen inden forskrevne Tids Forløb dermed skulde melde sig, maae der paa meerbemeldte Obligation erhverves Mortifications Dom; hvorefter de Vedkommende sig allerunderdanigst have at rette og for Skade at tage vare. Givet udi Vores Kongelige Residentsstad Kiøbenhavn, den 13de October 1797. Under Vort Signet. (L. S. (R. A. Efter Hans Kongelige Majestæts allernaadigste Befaling; C. v. Brandt. Schov. Colbiørnsen. Reiersen. "Hospitals-Forstander Niels Ussing af Ride Bevilling, ved Proclama i Aviserne at indkalde Jhændehaveren af en under 14de September 1773 udstæd, Pante=Obligation.
Aarhuus Stifts-Tidende, 1797-11-01
J Følge heraf, samt paa Grund af Sagførerens Begiering, bliver den eller de, som maatte have bemeldte Obligation i Hænde, herved, paa den bevilgede Maade indstævnt til, dermed at hiemkomme for mig i Retten paa Voer Nimb Herreders Ting inden Aar og Dags Forløb og deres lovlige Adkomst til samme at bevise, da Sagføreren i andet Fald, for benævnte Ret, der holdes paa Raadstuen i Horsens den 12te Februarii 1799, agter at paastaae Mortifications Dom paa Obligationen, at Ussings Arvinger derefter kan lade den udslætte at vedkommende Pantebog og hos Debitor hæve Arven de 7000 Rdr. Anseer Overformynderen for Stiernholms Amt eller Debitor fornøden at lade Møde under Sagen behage de at rette dem efter denne Jndstevning. J Følge Forordningen af 3die Junii 1796, kan Vedkommende ikke vente nogen Landag. Horsens Kiøbstæd i Jylland, den 1ste Novbr. 1797. N. C. Carøe.
Aarhuus Stifts-Tidende, 1797-11-01
Auction udi afgangne Kiøbmand Mads Møllers Stervboe i Greenaae, bliver holden Onsdagen den 15de November førstkommende, begynder Klokken 10 slet Formiddag og vedholdes i 2 a 3 Dage, hvorved bortsælges endeel Kiøbmands=Vahre af Candis Sukker, Rosiner, Rissengryn, Svedsker, Peber, Sæbe, Stivelse, Knive, Jerngryder, Stangjern, Slibesteene, Høeleer, Jndigo noget Alen=Kram af Klæde, Rask, Baand, Rye, nogle Huer, Tørklæder, endeel Hør, Glas, Karter og adskilligt meere. Dette Stervboes Creditorer og Debitorer, bliver og saa herved indkaldede, forderligst og i betimelig Tid, at anmelde deres Krav og betale deres Gield til Skifteforvalteren, Kammerraad og Byefoged Behr i bemelte Greenaae. Jeg har ofte erfaret, hvor vanskeligt det er for Familier i Provindserne, at faae deres Drengebørn underviist i de simpelste Videnskaber, og næsten umueligt at finde nogen som baade kan og vil lære dem de Videnskaber og Færdigheder, som overalt i enhver Forfatning i Verden kan giøre Mennesket nyttig for sig og gavnlig for andre. Min Lyst, og jeg tør vel ogsaa sige nogen Held til at undervise i det tienligste Fag af Videnskaber, opmuntrer mig til at tilbyde min Tieneste i dette vist nok ikke magelige Tilfælde. Mit Embede som Præst skaffer mig min tarvelige Udkomme og en Deel Forretninger, men opfylder langt fra ikke min heele Tid, endog naar jeg har ydet Skolen og mine Sognefolk meer end befalet Fliid og Underviisning.
Aarhuus Stifts-Tidende, 1797-11-01
De Videnskaber, i hvilke jeg i mange Aar har givet mange Familiers Børn Underviisning, der ligesaameget vare udmærkede ved almindelig Agtelse som deres Rang, baade i Kiøbenhavn og Sielland, vil jeg her i min Boelig med deele 4 til 6 Elever fra 8 til 13 Aar gamle af hos nette Familier for en billig Betaling. Nemlig, foruden de Videnskaber, som udfordres til Academiet, at tale og skrive Fransk og Tydsk, Mathematik med dens Anvendelse paa Mechanik, Phusik og mere. J Mellemte mer og Frietimer skal de moeres og undervises, om forlanges, ved Haandarbeider i Træe, Elfenbeen og Metaller, som forarbeides i det finere ved Dreierstaalet og Høvlen i udenlandske og fremmede Træearter.
Aarhuus Stifts-Tidende, 1797-11-01
Et Par Pigebørn kan tillige modtages i Kost og de for deres Kiøn passende Kundskaber, nærmere Underretning kan de som ønske det, faae mundtlig eller skrivtlig hos mig i Weggerslev Præstegaard ved Greenaae, den 31te October 1797. H. Fischer.
Aarhuus Stifts-Tidende, 1797-11-01
Herved bekiendtgiøres, at Tirsdagen den 7de Novenber førstkommende bliver foretaget offentlig Auction i Torrild Præstegaard, over afgangne Jomfrue Steenstrups Efterladenskab, bestaaende af Guld, Sølv, præ tige Sengeklæder og Gangklæder med videre, alt efter de Conditioner, som paa Auctionsstedet nærmere skal vor de bekiendtgjort. Præstholm, den 26de October 1797. P. B. Kaalund, Herreds Provst.
Aarhuus Stifts-Tidende, 1797-11-01
En Gaard beliggende i Ebeltoft paa Nedergade under No. 191 bestaaende af 9 Fag Huus til Gaden med Por ved Siden til Jndkiørsel, samt rummelig Gaardsplads med godt Vand i Gaarden; et Baghuus paa 4re Fag, og en god Haugeplads, som gaaer ud mod Havet; lader Eieren Tirsdagen den 14de November stille til offentlig Auction, hvortil Liebhabere indbydes. Capital 24166 Rdr., Nørholms Fidel=Commission tilhørende, kan i Viborg Snapsting 1798 imod lovlig Pandt i Jordegods og Forskrivning, faaes til Laans, naar Vedkommende derom behagelig vilde melde sig til mig Underskrevne paa Norholm ved Varde pr. Hadersleben. Rosenørn Teilmann.
Aarhuus Stifts-Tidende, 1797-11-01
Mine 2de Gaarde paa Tangen her i Byen agter jeg ved en eneste Auction, følgelig uden fleere, at lad bortsælge, Onsdagen den 15de November førstkommende, Eftermiddagen Klokken 3, paa de Conditioner, hvilket paa Auctionsstædet, som bliver i min iboende Gaard bekiendtgiøres. Aarhuus, den 27de October 1797. M. S. Hoffmann, sal. Jversens.
Aarhuus Stifts-Tidende, 1797-11-01
Berberisser forlanges tilkjøbs paa Løve=Apotheket i Aarhuus.
Aarhuus Stifts-Tidende, 1797-11-01
Hos Hans Raae faaes spansk Salt tilkiøbfor billig Priis.
Aarhuus Stifts-Tidende, 1797-11-04
Indenlandsk.
Aarhuus Stifts-Tidende, 1797-11-04
Kiøbenhavn. Man siger, at en Kommission skal sammentræde, for at undersøge og nærmere bestemme Trykkefriheds Lovene, og at samme skal bestaae af Statsraaderne: Nørregaard og Ove Malling, Justitsraad Frisch i Høieste ret, samt Politiemester Cold. Efter et andet Rygte ere Statsministeren Grev Cay Reventlou, General=Procureuren Conferentsraad Colbiørnsen, Etatsraad Ove Malling og Professorerne Schlegel og Rabbeck dertil udnævnede. Rygtet melder at Maltha Conrad Bruun skal være død.
Aarhuus Stifts-Tidende, 1797-11-04
Som et Beviis paa, at den danske Handel i sidste Søekrig meget har udbredt sig, fortiener at bemærkes: At Staden Flensborg har nu et Antal af 257 Skibe fra 10 til 141 Commerce Læster, som ere bemandede med 1597 Søefolk. Derimod havde denne Stad i Aaret 1785 kun 134 Skibe fra 6 til 95 CommerceLæster, og i den Americanske Krig underholdt Staden, 200 Skibe. Aaret 1788 havde den kun 156 Skibe. Antallet af Skibene ere altsaa siden 1785 næsten for doblede.
Aarhuus Stifts-Tidende, 1797-11-04
J Horsens, er ved Supscriptioner for de Brandlidte i Nyborg, som begyndte den 4de Octbr. og blev sluttet den 8de, indkommet følgende, som med Hr. Gyldings Fartøi er afsendt derhen: 45 Tdr. Rug., 27 Tdr. Malt, 2 Tdr. 6 Skpr. Gryn, 2 Tdr. Erter, 11 Sider Flesk, 2 og en halv Td. Kiød, 27 Fierdinger Smør, 59 Lpd. Ost, 1 og et halv Anker Brændeviin, 4 Lpd. Lys, 8 Favne Brænde, 4 Dyner, 2 Puder, 60 Alen bleget Lærred, og i Penge 178 Rd.
Aarhuus Stifts-Tidende, 1797-11-04
(Jndsendt fra Randers." Capitain A. Ancharfly af Gottenborg, celebrerede hans Konges Fødselsdag, med at give en Salve af 80 Kanonskud fra sin førende Jagt, Minerve kaldet, liggende ved Randers Skibsbroe, den svenske og danske Nation til Ære og Fornøielse, den 1ste Novbr. 1797.
Aarhuus Stifts-Tidende, 1797-11-04
Aarhuus. Sognepræsten Hr. Frederich Gram Jordhøi til Gangsted og Søvind Meenigheder, er bleven Provst i Woer Herred, i Hr. Provst Schmidts Sted, som formedelst tiltagende Skrøbelighed havde begiert at entlediges fra Provste-Embedet.
Aarhuus Stifts-Tidende, 1797-11-04
Den 3die November afseilede herfra til Kallundborg Smakskipper Jens Thurøe med Stude og Lam for Justesen, Peder Rasmussen med Dito for Dito. At det har behaget Gud, den 3die November at bortkalde, ved en stille og rolig Død, efter 5 Dages Sygdom, min i Livet høistelskende Kone, Karen Olufsdatter, i sit Alder 59 Aar, fra dette Timelige til sit Evige, det bekientgiøres herved for Familie og Venner, som jeg er forvisset om, tillige med alle andre Retskafne der kiendte den salig Afdøde, vil med mig og hendes 3de efterladte Børn tage Deel udi vores billige og store Sorg, som vi frabeder os ikke maae forøges ved Condolence. Therchild Fogh.
Aarhuus Stifts-Tidende, 1797-11-04
At det har behaget Forsynet, ved en stille og rolig Død i Dag, Kl. 11 og en halv slet, at bortkalde min i Livet elskede Kone, nu salig Frue Anne Magrethe de Hoff, fød Galten, i hendes Alders 67 Aar. Dette bekiendtgiøres herved sørgeligst for fraværende respertive Slægt og Venner, frabedende mig al Condolence, som mere befordrer min billige Sorg. Ryomgaard, den 1ste November 1797. P. K. Hoff.
Aarhuus Stifts-Tidende, 1797-11-04
Kongel. Majestæts Obristlieutenant af Cavalleriet.
Aarhuus Stifts-Tidende, 1797-11-04
Udenlandsk. Frankrig. Man vedbliver endnu at udsprede, hvorledes Directoriummet har Mistanke til Paven, Kongen af Neapolis og Storhertugen af Toscana, og at Buonaparte vil lade afmarschere et Corps Tropper til at beopagte disse Hoffers Forhold. Jmidlertid har Buonapartes Broder etableret sig som Ambassadeur i Rom, og den strænge Republikaner, Treilhard, hidtil Fredscommissair, afgaaer som Gesandt til Neapolis.
Aarhuus Stifts-Tidende, 1797-11-04
Directoriummet skal og ved Borger Charettier i London, have ladet det engelske Ministerium erklære, at hvis de franske Fanger ikke for Eftertiden bleve bedre behandlede, saa ville man bruge Repræssalier imod de engelske Fanger i Frankrig.
Aarhuus Stifts-Tidende, 1797-11-04
Jmod de Adelige har Boulay i de 500des Raad gjort meget haarde Forslag, som næsten misbilliges af alle, selv de fleste offentlige Journaler, og Serres i de 500des Raad, har erklæret dem, en Robespierre værdige. Debatterne over disse vare heftige, men ei afgiørende. Boulay har derpaa forelagt en nye mildere Plan, hvoraf 2 Puncter ere decreterede. 1) Alle forhen Adelige kan ikke erholde Borgerrettighed, eller offentlige Embeder, inden de har fyldestgiort de i Constitutionens 10de Artikel anordnede Forskrifterom Fremmede. 2) Alle forhen Adelige, som have havt Embeder siden Revolutionen og biedraget til Friehedens Erhvervelse og Republikens Forsvar, ere undtagne fra 1ste Punct, dog ere de Medlemmer af den constituerede Forsamling, som har protesteret mod Adelens Afskaffelse, udelukkede fra denne Gunst.
Aarhuus Stifts-Tidende, 1797-11-04
Engeland. Ved overordentlig Anstrængelse er det endelig lykkedes vore Søefolk at overvinde alle Besværlig: heder, og indbringe saavel vores saameget forskudte Skibe som de hollandske Priser, til Yarmouth, paa Linieskibet Delft nær, der med over 200 hollandske Matroser og de engelske Prisemestere er siunken paa Kysten kaNordfolk. Kongen tillige med Prindsen af Wallis og Hertugen af York, agtede den 30te October at reise til Greenwich, for derfra paa Jagten Dronning Charlotte, at afseile til Nore, og beseer saavel den seierrige som overvundne Flaade. Til Admiralerne Duncan og Ons low, samt Capitainerne, skal der uddeeles ligedanne Guldmedailler med Kieder ved, som de der bleve uddeelte af Kongen til Seierherrerne, da han besøgte den Hoviske Flaade efter Seiren den 1 Junii 1794. Den Londoner Magistrat skienker Admiralerne Duncan og OnslowBorgerret i Gulddaaser, og den første en Kaarde til 200 og den sidste en Dito til 100 Pund Sterling; men til Enkerne og Børnene efter de i Slaget blevne Matroser, giver Stats=Kassen 500 Pund Sterling, Subscriptionen paa Loyds Caffehuus, til ovenmeldte Enke og Børn, er allerede voxen til over 6000 Pund Sterling, og lige Subscriptioner har Sted i Bristol, Leverpool, Hul med flere Søestæder, og i alle Skuespilhuse bliver der givet en Benefice-Forestilling til samme Brug. Man kan endnu ci ret angive Antallet paa de Saarede og Døde paa vore Skibe, men deres Antal vil vist beløbe sig til over 1000de. De fleste fangne hollandske Officeerer ere paa deres Æresord afreiste til London, hvor de fleste af dem har Familier. Man siger at den fangne Admiral Winters Skib kun havde 6 brugbare Kanoner da han overgav sig. Man beregner nu, at den hollandske Flaade skal have været 188 Kanoner og 357 Mand stærkere end den Duncanske. Efter flere Officerers Udsigende, havde Vinden, over hvilken Duncan i sin Beretning klager, at den bar ind paa den hollandske Kyst, hvis den blot havde vedvaret nogle Timer længere, vist ført alle de forskudte engelske Skibe, samt hollandske Priser ind paa Hollands Kyster, hvor de da sandsynlig alle havde strandet. Lykken har altsaa tilligemed været en Ledsagerinde af den en gelske Tapperhed. Der krydser allerede igjen 4 Linie, skibe for Texelen. Til Lord St. Vincent er alt afsendt et expresse Skib med Underretning om Seiren over den hollandske Flaade. Man har Efterretning fra Lord St. Vincent, at han ved Enden af September Maaned endnu havde holdt Havnen for Cadix bloqveret.
Aarhuus Stifts-Tidende, 1797-11-04
Af Priispengene, som Regieringen, efter Kanon tallet paa de hollandske Priser, skal betale, troer man at Admiral Duncan alene for sin Part vil faae 60,000 Pund Sterling. Fra Jamaica er den sidste Handels flaade hiemkommen. Efter de nyeste Efterretninger fra St. Domingo, hersker der i de af Engelænderne be sadte Strækninger, den største Rolighed, da derimod paa den franske Andeel hersker den største Forvirring, hvor Rigand med de oprørske Negere, fegter imod Santonax, og har alt en Gang havt ham fordreven af Øen.
Aarhuus Stifts-Tidende, 1797-11-04
Sir Hamet har nu betalt 1000 Pund Sterling for at blive frie for Lordmajorembedet, og Aldermann Anderson, som er Parlamentslem og en Ven af Regieringen, er udvalgt i hans Sted.
Aarhuus Stifts-Tidende, 1797-11-04
En fra Calais kommen Passageer, er med en fordægtig Brevpakke anholdt i Dover, og sidste sendt til Hertugen af Portland.
Aarhuus Stifts-Tidende, 1797-11-04
Jtalien. Alle krigerske Rygter fra de forskiellig Stæder i Jtalien, saavelsom Venetianernes Trudiemed 10,000 Mand at giøre Landgang i Dalmatien hvis Krigen skulle blive fortsadt med Keiseren, fortient ei at meldes noget om, da man veed at Difinitivfreden, med Keiseren er sluttet. Dette alene fortiener at at mærkes: At Buonaparte, under alt andet, ikke for glemmer at udfinde nye Udveie til at klemme Jtaliener nes Pengepunge. Saaledes har han nu udfundet en nye Pengekilde, ved at give de 150 unge Mennesker af de rigeste Familier i Venedig, (som han havde forlangt til Krigstieneste, og som skulle Eqvipere og underholde sig selv) Friehed, at de hver for 1000 Løbedalere (6000 Livres) kan kiøbe sig frie fra Krigstienesten.
Aarhuus Stifts-Tidende, 1797-11-04
J Padua, Vicenza og alle andre Venetianske Stæder, er der gjort lige Reqvisitioner paa rige Folkes Børn. De 3 venetianske Statsinqvisitorers Proces, har Buonaparte ophævet, imod at den halve Part af deres Eiendom bliver deelt mellem de Democrater hvis Huse bleve plyndrede den 12te Mai.
Aarhuus Stifts-Tidende, 1797-11-04
Holland. Vor Flaades Tab, truer os med, at de store Byrder som Krigen har medført over vor Republiks Jndvaanere, endnu vil blive større. Knap var her, til at indbringe det Resterende af forrige Aars Contribution paa 60, og den første Termin for dette Aar paa 40 Millioner Gylden, den 80de Penning udskreven i Provindsen Holland, førend Borger Kantelaer igien foreslaaer, til vor Flaades Jstandsættelse, at der i alle Provindser skal af hver Privateiendom, som er over 1000 Gylden Værdie, gives en halv Procento, hvilken Afgivt vil indbringe omtrent 7 Millioner Gylden. Dette Forslag bliver der nu med første raadslaaet over i Conventen.
Aarhuus Stifts-Tidende, 1797-11-04
Tydskland. Med den fuldkomneste Vished kan man nu melde at Freden er sluttet mellem Frankrig og Keiseren. Just paa den sidste Dag, efter de i de Leobner Præliminairer fastsadte sex Maaneders Frist, nemlig: den 17de October, er den bleven undertegnet. Fyrsten af Lichtenstein overbragte denne vigtige Efterretning til Keiseren i Wien, den 22de October. Af Betingelserne ere endnu ingen bekiendte, men man kan med Vished vente, at en almindelig Rigsfred vil følge denne Tractat og at det tydske Riges Jntegritet vil vedblive uforstyrret, følgelig vil der ikke blive noget af en nye Republik paa den venstre Rhinbredde. Buonaparte skal i den sidste Conference have talt meget heftig imod at Dalmatien og Jstrien vare besadte af de Keiserlige. De østerrigske Befuldmægtige skal da have taget ham paa hans Ord, og sagt: Naar Frankrig gav Østerrig de belovede fordeelagtige Compensationer, saa ville de strax rømme Jstrien og Dalmatien. Dette Svar havde Buonapartikke ventet. Der blev da strax aftalt nye Forslag til Definitivfreden.
Aarhuus Stifts-Tidende, 1797-11-04
Adskilligt. Man siger at Keiseren af Rusland har bestemt 100 Adelsmænd af det Condeiske Corps, som før have tient ved den ulykkelige Ludvig den 16des Garde, til i samme Egenskab at tiene Ludvig den 18de.
Aarhuus Stifts-Tidende, 1797-11-04
J Philladelphia skal der staae 1500 Huse tomme, hvis Beboere formedelst den der grasserende anstikkende Sygdom, ere flygtede af Staden.
Aarhuus Stifts-Tidende, 1797-11-04
Lord Duncan nedstammer fra en gammel Skotsk Familie i Lundie i Skotland, hans Majoratsgods, som indbringer 1000 Pund aarlig, er han først for 2 Aar siden kommen i Besiddelse af, ved sin Broders Død.
Aarhuus Stifts-Tidende, 1797-11-04
J den 763de Trækning i Kiøbenhavn er udtrukket følgende Nummere: 42. 83. 25. 74. 44.
Aarhuus Stifts-Tidende, 1797-11-04
Bekiendtgiørelser. For en Amme, som kan fremvise god Skudsmaal, eller Recommendation, er strax en fordeelagtig Plads at bekomme. Anviisningen skeer paa Adresse Contoiret.